**NOTA INFORMATVĂ**

**cu privire la Instituția Publică Institutul Național de Științe Aplicative în Agricultură și Medicină Veterinară**

**și la modificarea unor hotărâri ale Guvernului**

|  |
| --- |
| **1. Denumirea autorului şi, după caz, a participanţilor la elaborarea proiectului** |
| Autorul proiectului este Ministerul Agriculturii și Industriei Alimentare |
| **2. Condiţiile ce au impus elaborarea proiectului de act normativ şi finalitățile urmărite** |
| Activitățile de cercetare, inovare, implementare și testare în domeniul agroindustrial și medicinei veterinare sînt realizate la moment de:  1) Instituția Publică Institutul de Pedologie, Agrochimie și Protecție a Solului „Nicolae Dimoˮ;  2) Instituția Publică Institutul Științifico -Practic de Horticultură și Tehnologii Alimentare;  3) Instituția Publică Institutul Științifico-Practic de Biotehnologii în Zootehnie și Medicină Veterinară;  4) Instituția Publică Centrul pentru Ameliorarea şi Reproducţia Animalelor inclusiv Centrul pentru cercetare a resurselor genetice acvatice „ACVAGENRESURS” (cu statut de sucursală);  5) [Comisia de Stat pentru Testarea Soiurilor de Plante](http://cstsp.md/ro/contacte.html),  care continuă să se confrunte cu o serie de probleme sistemice.  Rolul acestora este de realizare a activităților de cercetare, inovare, implementare și testare în sectorul agroalimentar, medicină veterinară și inofensivitatea producției agroalimentare, bazate pe principiile de protecție a mediului și resurselor naturale, conservarea și dezvoltarea agrobiocenozelor, fondului genetic, în scopul obținerii producției agricole inofensive și dezvoltării durabile a agriculturii și mediului rural, testarea soiurilor de plante în vederea aprecierii utilității economice și îndeplinirea condițiilor de brevetabilitate.  Probleme existente la moment, care impun reorganizarea prin fuziune (absobție) a instituțiilor supuse reformării și, drept urmare a înființării Instituției Publice Institutul Național de Științe Aplicative în Agricultură și Medicină Veterinară, rezidă în:   1. caracterul nesustenabil al actualei arhitecturi de organizare a sistemului de instituții de cercetare, inovare și implementare din sfera de competență a Ministerului Agriculturii și Industriei Alimentare, determinat de fragmentarea excesivă a competențelor, funcțiilor, resurselor alocate și activelor deținute, insuficiența cooperării inter-instituționale; 2. bază tehnico-materială pentru cercetare și inovare învechită fizic și moral si infrastructură neconectată la nivel internațional, 3. potențialul științific scăzut al instituțiilor vizate de reformă pentru a susține dezvoltarea sectorului, a nivelului redus de competitivitate, de corespundere funcțiilor și obiectivelor de activitate; 4. valorificare ineficientă a resurselor alocate și erodare a activelor deținute.   Funcționalitatea lor și capacitatea de dezvoltare este afectată de o serie de probleme caracteristice pentru toate instituțiile vizate.  Lipsesc inter-conexiunile funcționale dintre știință și producere. Comunicarea și cooperarea instituțiilor cu sectorul privat și organizațiile de producători are un caracter sporadic, atât privind coordonarea tematicilor de cercetare, cât și privind organizarea procesului de transfer tehnologic, de inovații și cunoștințe. Dezintegrarea din cadrul acestora a structurilor și capacităților de testare și implementare a afectat posibilitățile de asigurare a activităților în baza unei abordări integrate cercetare-dezvoltare-implementare.  Instituțiile nu reușesc să depășească scepticismul și neîncrederea unei ponderi critice de producători agroalimentari în potențialul inovator al elaborărilor științifice sau al soluțiilor propuse. Serviciile sunt oferite în mare parte fermierilor care practică agricultura la scară mică, bazate pe insuficiența de opțiuni pentru aceștia și caracterului subvenționat al acestora. Cererea crescândă de servicii specializate și de înaltă calitate a multor producători agricoli comerciali nu poate fi satisfăcută în măsura necesară de prestatorii actuali de servicii, și reprezintă un spațiu pe care sistemul actual de cercetare nu are capacități să le acopere.  Cadrul instituțional nu este fezabil și nu poate asigura suport necesar și funcțiile în contextul alinierii la sistemul și politicile agricole ale Uniunii Europene, nu permite integrarea instituțiilor în spațiul de cercetare european și respectiv nu asigură competitivitatea și capacitatea de a atrage resurse externe de finanțare. Contravine tendințelor la nivel european privind reducerea fragmentării capacităților și de evitare a duplicării eforturilor.  Instituțiile au preluat din perioada sovietică o bază tehnico—materială care impune costuri înalte de menținere nefiind integrată eficient în procesul de cercetare și activitate economică. Este înregistrată o degradare continuă a acesteia, în contextul incapacității statului și instituțiilor de a aloca resurse pentru investiții capitale. Dezvoltarea unei strategii cu privire la valorificarea integrată și dezvoltarea capacităților similare sau complementare este îngreunată în contextul cadrului instituțional existent.  Lipsa unei baze tehnico-materiale ajustate la necesități limitează instituțiile în selectarea temelor de cercetare și domeniilor acoperite, diminuează spectrul de servicii care pot fi oferite producătorilor, periclitează procesul de formare a specialiștilor și din capacitatea și competitivitatea instituțiilor de integrare în spațiul european de cercetare și de competitivitate în a atrage resurse externe de finanțare.  Nivelul redus de atractivitate a domeniului de cercetare pentru tineri, are un impact negativ asupra potențialului științific, periclitând capacitatea de dezvoltare și sustenabilitatea activității de cercetare pe domeniile acoperite de instituțiile vizate de reformă. Vârsta medie a personalului instituțiilor este de 56 de ani. Ponderea persoanelor de 65 de ani și peste, și a persoanelor cu vârsta între 55 și 64 de ani (vârstă pensionară și pre-pensionară) este de cca 60% din total. Ponderea personalului de cercetare și inovare (cercetători) este de cca 42% din total personal al instituțiilor vizate. Vârsta medie a cercetătorilor este de 57.7 ani. Persoanele de vârstă pensionară și pre-pensionară reprezintă 57.4% din total.  CSTSP și CARA au fost stabilite pentru exercitarea unor funcții de utilitate publică, în contextul în care coordonarea și finanțarea cercetării era asigurată de Academia de Științe a Moldovei.  IȘBZMV și CARA, ca entități distincte, a scos în evidență deficiențe precum dublarea de activități și obiective și respectiv a finanțării, imposibilitatea canalizării eforturilor financiare și umane pentru dezvoltarea unui sistem funcțional de evaluare a valorii productive și genetice a animalelor, dezintegrarea lanțului cercetare – implementare – producere cauzată de disfuncționalitatea legăturilor dintre cele două instituții. Structura instituțională actuală afectează realizarea priorității sectoriale a Ministerului de dezvoltare a cercetării aplicative în domeniu prin testarea, evaluarea și reproducerea fondului genetic de animale, adoptarea și transferul tehnologic a celor mai bune practici internaționale pentru obținerea producției animaliere autohtone competitive.  CSTSP, în calitate de instituție publică a exercitat prerogative de putere publică în baza competenței de a emite decizia de admitere a soiului în Catalogul soirilor de plante, ceea ce contravine prevederilor Legii nr. 98/2012 privind administrația publică centrală de specialitate. Astfel nu a fost asigurată o delimitare dintre atribuțiile de testare, care au un caracter eminamente științific, de cele administrative legate de emiterea deciziei de admitere a soiului în Catalogul soiurilor de plante și, implicit, ținere a acestui Catalog.  Ca urmare a reformei privind admiterea pentru comercializare în scop de înființare a plantațiilor de producție-marfă a soiurilor de plante înregistrate în Cataloagele Uniunii Europene este diminuat volumul de activitate corelat procedurii de înregistrare în Catalogul soiurilor de plante. Crește importanța activității de cercetare în scopul ghidării producătorilor privind selecția soiurilor de plante pentru a sprijini competitivitatea și adaptarea acestora la schimbările climatice. În contextul procesele menționate precum și de revizuire a rolului CSTSP, se impune necesitatea de a se asigura menținerea și valorificarea potențialului instituției și al personalului acesteia.  Opțiunea propusă de intervenție v-a crea condiții pentru asigurarea sustenabilității sectorului de cercetare și inovare agricolă, valorificare eficientă a resurselor alocate și îmbunătățire a raportului cost-beneficiu. Va fi asigurată o integrare a capacităților similare și complementare, inclusiv privind infrastructura de cercetare și personalului științific. Va fi adresată problema continuității activității de cercetare prin crearea de premise pentru atragerea, motivarea și formarea tinerilor cercetători, și pentru dezvoltarea infrastructurii de cercetare.  Concentrarea capacităților, valorificare eficientă a resurselor, inclusiv direcționare economiilor pentru investiții capitale în infrastructura de cercetare va consolida oferta și competitivitatea noii Instituții în participare la proiecte cu finanțare europeană și de atragere de fonduri externe. Integrarea în spațiul de cercetare european va facilita accesul și transpunerea inovațiilor în sector, și este necesară pentru a asigura suplinirea finanțării naționale pe domeniul de cercetare agricolă. Va asigura baza integrării instituțiilor în arhitectura instituțională pe domeniul agricol, care urmează a fi restructurată în conformitate cu aquisul comunitar și al necesității de a răspunde la provocările de dezvoltare din sector. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu prevede armonizarea legislației naționale la prevederile legislației Uniunii Europene. |
| **4. Principalele prevederi ale proiectului şi evidențierea elementelor noi** |
| Proiectul prevede:  **1**. Crearea Instituției Publice Institutul Național de Cercetări Aplicative în Agricultură și Medicină Veterinară prin reorganizarea prin fuziune (absorbție) de către Instituția Publică Institutul de Pedologie, Agrochimie și Protecție a Solului „Nicolae Dimoˮ (persoană juridică absorbantă) a persoanelor juridice:  1) Instituția Publică Institutul Științifico -Practic de Horticultură și Tehnologii Alimentare;  2) Instituția Publică Institutul Științifico-Practic de Biotehnologii în Zootehnie și Medicină Veterinară;  3) Instituția Publică Centrul pentru Ameliorarea şi Reproducţia Animalelor inclusiv Centrul pentru cercetare a resurselor genetice acvatice „ACVAGENRESURS” (cu statut de filială);  4) [Comisia de Stat pentru Testarea Soiurilor de Plante](http://cstsp.md/ro/contacte.html).  **2.** Modificarea denumirii Instituției Publice Institutul de Pedologie, Agrochimie și Protecție a Solului „Nicolae Dimoˮ în Instituția Publică Institutul Național de Cercetări Aplicative în Agricultură și Medicină Veterinară.  **3.** Aprobarea:  1) Statutului Instituției Publice Institutul Național de Cercetări Aplicative în Agricultură și Medicină Veterinară, potrivit Statutului, acesta va avea competențele:   1. securitatea alimentară - dezvoltarea de tehnologii și practici agricole pentru a asigura producția suficientă de alimente în contextul creșterii populației globale; 2. adaptarea la schimbările climatice - cercetarea soluțiilor pentru a gestiona impactul schimbărilor climatice asupra agriculturii și pentru a dezvolta culturi, rase și hibrizi rezistente la condiții climatice variabile; 3. eficiența în utilizarea resurselor - identificarea modalităților de a utiliza eficient resursele precum apă, sol, furaje, aditivi și inputuri agricole; 4. protecția resurselor de sol și ape - utilizarea durabilă, sporirea potențialului de producere a solurilor si optimizarea nutriției minerale a plantelor agricole; 5. sustenabilitatea - cercetarea și implementarea practicilor agroalimentare durabile prietenoase mediului, inclusiv bioconversia deșeurilor agroalimentare și utilizarea rațională a produselor obținute. 6. sănătatea plantelor, animalelor și obiectelor de acvacultură – identificarea, prevenirea și combaterea bolilor și dăunătorilor; 7. dezvoltarea fondului genetic - gestionarea și menținerea resurselor genetice horticole, animaliere și acvatice în condiții de adaptare și reziliență climatică. 8. inovare tehnologică - promovarea tehnologiilor agroalimentare inovative, precum tehnologii informaționale, inteligența artificială și biotehnologia; 9. transferul de tehnologie - dezvoltarea unor mecanisme eficiente pentru transferul rapid de tehnologii și cunoștințe din domeniul cercetării agricole către fermieri și practicanții din domeniu. 10. efectuarea testării soiurilor noi de plante; 11. reprezentarea Republica Moldova în Uniunea Internaţională pentru Protecţia Noilor Soiuri de Plante (în continuare – *UPOV*), precum şi în alte organizaţii internaţionale şi interguvernamentale pentru protecţia soiurilor de plante, întreţine cu ele relaţii de cooperare bilaterale şi multilaterale.   Organele de conducere ale Institutului se constituie din director, consiliul administrativ și consiliul științific.  2) Structurii și organigramei Instituției Publice Institutul Național de Cercetări Aplicative în Agricultură și Medicină Veterinară.  3) Operarea unor modificări ale hotărârilor Guvernului  4) Abrogarea unor hotărîri a Guvernului  **4**. Stabilirea efectivului-limită al Instituției Publice Institutul Național de Cercetări Aplicative în Agricultură și Medicină Veterinară în număr de 303 de unităţi.  Totodată, se propune modificarea unor hotărâri ale Guvernului în vederea delimitării competențelor instituțiilor absorbite și abrogarea hotărârilor de Guvern cu privire la Comisia de Stat pentru Testarea Soiurilor de Plante și cu privire la aprobarea Planului de acțiuni pentru restructurarea sistemului de cercetare și inovare, educație și extensiune rurală în domeniul agroalimentar.  Intrarea în vigoare a proiectului se propune la data publicării în Monitorul Oficial al Republicii Moldova, în scopul inițierii cît mai rapide a procedurilor de reorganizare, astfel încît aceasta să se finalizeze pînă la sfîrșitul anului bugetar. Pe de altă parte observăm că proiectul Hotărîrii Guvernului nu vizează sfera subiecților privați pentru care ar fi necesar acordarea unui termen de adaptare al activităților la noile norme juridice. Acesta vizează exclusiv entități de drept public. De asemenea, observăm că decizia Guvernului de reorganizare a unor instituții publice prin natura sa nu reprezintă un act normativ, întrucît nu stabilește pentru un cerc nedefinit de persoane anumite reguli de conduită obligatorii. |
| **5. Fundamentarea economico – financiară** |
| Mijloace financiare suplimentare nu necesită, în limita bugetului aprobat. Anexă Analiza Impactului de Reglementare.  Cheltuielile de disponibilizare а personalului instituției absorbite vor fi asigurate din contul şi în limitele mijloacelor financiare ale acestora, pct.8 din proiectul hotărîrii.  Numărul total de unități (5 instituții supuse reorganizării) constituie 363,25, conform prevederilor pct. 4 din proiectul hotărîrii Guvernului efectivul-limită al Instituției Publice „Institutul Național de Cercetări Aplicative în Agricultură și Medicină Veterinară”, s-a stabilt în număr de 303 unităţi, inclusiv: personal de conducere – 38 unități, personal științific – 94,5, personal auxiliar – 170,5 (de deservire a cercetării, de execuție și tehnic), se optimizează cu 60.25 unități. Aceasta este realizată prin optimizarea numărului de unități pe domeniul de testare a soiurilor de plante cu 33 de unități și pe domeniul de implementare și producere în zootehnie cu 17 unități, care sunt vacante sau cumulate pe intern la momentul inițierii reformei și a pozițiilor de conducere (inclusiv directori - patru instituții asigură interimatul). Schema de încadrare a instituției nou create este prezentată în Anexă la Nota de fundamentare.  Alte persoane de conducere fie cumulează funcții de conducere și de cercetare, fie vor primi oferte de angajare în cadrul noii instituții reieșind din profilul actual de activitate. La definitivarea cuantumului de unități s-a luat în calcul numărul de unități vacante, numărul de unități acoperite prin cumul.  La repartizarea unităților de personal s-a considerat posibilitățile valorificare integrală, conform competențelor a personalului existent. Prin noua structură este stimulată specializarea personalului (personal de bază, angajat pe minim o unitate, excepție fiind cazurile prevăzute de Metodologii de finanțare instituțională a organizațiilor de drept public din domeniile cercetării și inovării aprobată prin HG 874/2023 ).  În conformitate cu pct. g) al Metodologiei de finanțare instituțională a organizațiilor de drept public din domeniile cercetării și inovării, aprobată prin HG nr.874/2023, fondatorul aprobă pentru organizația de drept public din domeniile cercetării și inovării, cu avizul pozitiv al Ministerului Educației și Cercetării numărul de unități care sunt finanțate din finanțarea instituțională.  Prin scrisoarea MEC nr. 04/2-09/769 din 01.02.2024, Ministerul Agriculturii și Industriei Alimentare a fost informat despre decizia Consiliului pentru Știință și Tehnologii al MEC privind avizarea pozitivă a numărului de unități pentru organizațiile supuse reorganizării, după cum urmează: ISPHTA- 157,25; IZBMV – 50,5; IPAPSDimo – 33,5 Total – 241,25 unități.  Pentru stabilirea efectivul limită de 303 unități, la elaborarea proiectului s-a ținut cont de unitățile aprobate în anul 2024 pentru cele 3 organizații din domeniile cercetării și inovării supuse reorganizării, astfel asigurarea și realizarea activităților de cercetare, conform structurii Institutului nou creat va fi asigurată de 241 de unități, care la moment sunt finanțate în conformitate cu prevederile Legii bugetului 2024.  Comisia de stat pentru testarea soiurilor de plante este finanțat din contul bugetului de stat, cu un număr efectiv de personal de 77 de unități. Conform Statului și structurii INCAAMV, atribuțiile Comisiei vor fi exercitate de către Centrul testarea soiurilor de plante cu un număr efectiv de personal de 34 de unități, care vor fi finanțați din bugetul de stat aprobat pentru Comisie pentru anul 2024.  Activitatea Centrului pentru ameliorarea și reproducerea animalelor, este asigurată din subvenții din bugetul de stat și mijloace colectate pentru prestarea serviciilor, în baza Contractului de finanțare încheiat între Centrul pentru ameliorarea și reproducerea animalelor și Ministerul Agriculturii și Industriei Alimentare încheiat anual (pentru 2024 nr. 48/00010), cu un număr efectiv de personal de 45 unități. Conform Statului și structurii INCAAMV, atribuțiile Comisiei vor fi exercitate de către Centrul reproducția animalelor cu un număr efectiv de personal de 28 de unități, finanțarea fiind asigurată în continuare în baza contractului încheiat, din subvenții din bugetul de stat și mijloace colectate.  Drept urmare, reiterăm că, proiectul nu va necesita mijloace financiare suplimentare, întrucît implementarea proiectului se va efectua din contul și în limita bugetului aprobat Ministerului Agriculturii și Industriei Alimentare.  Instituțiile supuse reorganizării dețin cinci blocuri administrative care sunt ocupate, în procesul de reorganizare vor fi asigurate condiții pentru concertarea personalului instituțiilor în trei blocuri administrative, inclusiv și a CSTSP, care actualmente arendează spații de oficiu. Aceasta va contribui la reducerea costurilor de întreținere cu cel puțin 0.9 milioane lei, cu redirecționarea economiilor, în caz de necesități neprevăzute pentru implementarea reorganizării. |
| **6. Modul de încorporare a actului în cadrul normativ în vigoare** |
| Proiectul de hotărâre menționat se încadrează în cadrul normativ în vigoare.  Totodată, ca urmare a aprobării prezentului proiect este necesară modificarea, abrogarea sau adoptarea unor acte normative. Astfel se impune abrogarea:  a) Ordinului Ministerului Agriculturii și Industriei Alimentare nr. 223/2008 cu privire la aprobarea unui stat *(statutul Instituției Publice „Institutul Științifico-Practic de Horticultură și Tehnologii Alimentare” – n.a.)*;  b) Ordinul Ministerului Agriculturii și Industriei Alimentare nr. 59/2006 cu privire la aprobarea unui statut *(statutul Institutului de Pedologie și Agrochimie „Nicolae Dimo” -n.a. )*  *c)* Ordinul Ministerul Agriculturii și Industriei Alimentare nr. 230/2008 cu privire la aprobarea unui stat (statutul Instituției Publice Institutul Științifico-Practic de Biotehnologii în Zootehnie și Medicină Veterinară) |
| **7. Avizarea şi consultarea publică a proiectului** |
| În conformitate cu art. 8 lit. a), art.9 alin. (1) din Legea nr. 239/2008 privind transparența în procesul decizional,  Ministerul Agriculturii și Industriei Alimentare a publicat anunțul despre inițierea elaborării proiectului Hotărârii Guvernului cu privire la Instituția Publică Institutul Național de Cercetări Aplicative în Agricultură și Medicină Veterinară și modificarea unor hotărâri ale Guvernului pe *https://particip.gov.md/ro/document/stages/anunt-privind-initierea-elaborarii-proiectului-de-hotarare-a-guvernului-cu-privire-la-institutia-publica-institutul-national-de-cercetari-aplicative-in-agricultura-si-medicina-veterinara-si-la-modificarea-unor-hotarari-ale-guvernului/11647* |
| **8. Constatările expertizei anticorupţie** |
| Proiectul va fi supus expertizei anticorupție |
| **9. Constatările expertizei de compatibilitate** |
| Nu este cazul. |
| **10. Constatările expertizei juridice** |
| Proiectul va fi supus expertizei juridice. |
| **11. Constatările altor expertize** |
| Analiza impactului de reglementare a fost consultată cu Cancelaria de Stat, Ministerul Finanțelor și Ministerul Educației și Cercetării. Suplimentar, proiectul de hotărâre a fost consultat cu Agenția Proprietății Publice. |

**Secretar general al ministerului**

**Sergiu GHERCIU**

**Anexă la**

**Notă informativă**

**Tab.nr.1**

****

**Tab.nr.2** Schema actuală de încadrare cu reflectarea fondului lunar de salarizare



Notă:

Salariul de bază, inclusiv suplimentele și sporurile la fondul de remunerare a muncii pentru IȘPHTA, IPAPSDimo, IZBMV, CSTSP sunt stabilite în temeiul– Legii 270/2018 privind sistemul unitar de salarizare în sectorul bugetar

Salariul de bază, inclusiv suplimentele și sporurile la fondul de remunerare a muncii pentru CARA sunt stabilite în temeiul– Legii 743/2002 cu modificările ulterioare cu privire la salarizarea angajaților din unitățile cu autonomie financiară.

**Tab. Nr. 3** Tabel comparativ a resurselor și cheltuielilor instituțiilor supuse reorganizării versus resursele și cheltuielile Institutului nou creat.

|  |
| --- |
| Formarea bugetului de referință a Institutul Național de Cercetări Aplicative în Agricultură și Medicina Veterinară: resurse financiare disponibile și cheltuieli conform modificărilor cheie |
|  |
|  |

|  |  |  |  |  |  |  |  |
| --- | --- | --- | --- | --- | --- | --- | --- |
|  | Institutul de Biotehnologii în Zootehnie și Medicină Veterinară | Comisia de Stat pentru Testarea Soiurilor de Plante\* | Centrul pentru Ameliorarea și Reproducţia Animalelor (Inclusiv ACVAGENRESURS) | Institutul Ştiinţifico-Practic de Horticultură şi Tehnologii Alimentare | Institutul de Pedologie, Agrochimie şi Protecţie a Solului „Nicolae Dimo” | TOTAL  Instituții supuse reorganizării | Institutul Național de Cercetări Aplicative în Agricultură și Medicina Veterinată\*\* |
|
| **TOTAL** | 8.913,20 | 12.791,10 | 13.012,00 | 29.619,10 | 11.233,00 | 75.568,40 | 75.568,40 |
| **Resurse bugetare, total** | 8.913,20 | 12.791,10 | 13.012,00 | 29.619,10 | 11.233,00 | 75.568,40 | 75.568,40 |
| **Finanțări de la buget** | 8.613,20 | 6.291,10 | 7.600,00 | 24.019,10 | 6.397,50 | 52.920,90 | 52.920,90 |
| **Venituri colectate** | 300,00 | 6.500,00 | 5.412,00 | 5.600,00 | 4.825,50 | 22.637,50 | 22.637,50 |
| **în % față de total** | 96,63 | 49,18 | 58,41 | 81,09 | 56,95 | 70.03 | 70,03 |
| **Cheltuieli total** | 8.913,20 | 12.791,10 | 10.782,00 | 29.619,10 | 11.223,00 | 73.328,40 | 62.066,86 |
| Remunerarea muncii angajaților conform statelor | 5.691,40 | 8.272,10 | 5.725,00 | 17.361,40 | 4.289,10 | 41.339,00 | 33.319,35 |
| Contribuții de asigurări sociale de stat obligatorii | 1.675,30 | 2.398,90 | 1.030,00 | 5.034,90 | 1.243,90 | 11.383,00 | 9.662,61 |
| Energie electrica | 210,00 | 60,00 | 170,00 | 800,00 | 406,00 | 1.646,00 | 1.376,00 |
| Gaze | 390,90 |  | 180,00 | 360,00 | 882,20 | 1.813,10 | 500,00 |
| Energie termica |  |  |  |  |  | 0,00 | 600,00 |
| Apa si canalizare | 25,00 |  | 13,00 | 240,00 | 35,00 | 313,00 | 275,00 |
| Alte servicii comunale |  |  |  | 50,00 | 10,00 | 60,00 | 60,00 |
| Servicii informaționale | 32,40 | 80,00 | 7,00 | 100,00 | 55,10 | 274,50 | 162,10 |
| Servicii de telecomunicații | 5,00 | 22,00 | 40,00 | 50,00 | 18,40 | 135,40 | 108,40 |
| Servicii de locațiune |  | 150,00 |  |  |  | 150,00 | 0,00 |
| Servicii de transport | 13,00 | 123,00 |  | 80,00 | 180,00 | 396,00 | 396,00 |
| Servicii de reparații curente | 165,20 | 330,00 |  | 580,00 | 100,00 | 1.175,20 | 1.175,20 |
| Formare profesionala | 10,00 | 10,00 |  | 45,00 | 5,00 | 70,00 | 70,00 |
| Deplasări de serviciu in interiorul tarii | 43,70 | 50,00 |  | 50,00 | 159,00 | 302,70 | 302,70 |
| Deplasări de serviciu peste hotare | 56,00 | 60,00 | 28,00 | 130,00 | 132,10 | 406,10 | 406,10 |
| Servicii medicale |  | 5,00 |  |  |  | 5,00 | 5,00 |
| Servicii editoriale | 50,00 |  |  | 50,00 | 85,00 | 185,00 | 185,00 |
| Servicii de protocol |  |  |  | 20,00 |  | 20,00 | 20,00 |
| Servicii de cercetări științifice contractate |  |  |  | 20,00 |  | 20,00 | 20,00 |
| Servicii judiciare si servicii de asistenta juridica garantata de stat |  | 2,00 |  |  | 156,00 | 158,00 | 0,00 |
| Servicii bancare |  | 25,00 |  |  |  | 25,00 | 0,00 |
| Servicii poștale si distribuire a drepturilor sociale | 12,00 |  |  | 10,00 | 30,00 | 52,00 | 30,00 |
| Servicii neatribuite altor aliniate |  | 332,00 |  | 420,60 | 1.048,00 | 1.800,60 | 1.800,60 |
| Indemnizații pentru incapacitatea temporara de munca achitate din mijloacele financiare ale angajatorului | 8,40 | 15,00 |  | 60,00 | 45,50 | 128,90 | 128,90 |
| Taxe, amenzi, penalități si alte plăti obligatorii |  | 2,00 |  | 5,00 |  | 7,00 | 10,00 |
| Alte cheltuieli in baza de contracte cu persoane fizice |  | 3.500,00 |  | 2.218,30 | 1.029,20 | 6.747,50 | 6.747,50 |
| Cheltuieli curente neatribuite la alte categorii |  | 229,40 | 155,00 |  |  | 384,40 | 384,40 |
| Reparații capitale ale clădirilor |  |  |  | 385,00 |  | 385,00 | 385,00 |
| Reparații capitale ale instalațiilor de transmitere |  |  |  | 54,50 |  | 54,50 | 54,50 |
| Procurarea activelor nemateriale |  |  |  |  |  | 0,00 | 0,00 |
| Procurarea mașinilor si utilajelor | 140,00 | 400,00 |  | 250,00 | 340,00 | 1.130,00 | 1.130,00 |
| Procurarea uneltelor si sculelor, inventarului de producere si gospodăresc |  | 32,00 |  | 136,00 | 10,00 | 178,00 | 178,00 |
| Procurarea combustibilului, carburanților si lubrifianților | 200,00 | 1.500,00 | 590,00 | 151,10 | 200,00 | 2.641,10 | 2.641,10 |
| Procurarea pieselor de schimb | 80,00 | 280,00 | 95,00 | 180,00 | 90,00 | 725,00 | 725,00 |
| Procurarea produselor alimentare |  | 10,00 |  |  |  | 10,00 | 0,00 |
| Procurarea medicamentelor si materialelor sanitare |  |  |  |  | 4,00 | 4,00 | 5,00 |
| Procurarea materialelor pentru scopuri didactice, științifice si alte scopuri | 90,00 |  |  | 167,30 | 80,00 | 337,30 | 337,30 |
| Procurarea materialelor de uz gospodăresc si rechizitelor de birou | 14,90 | 100,00 |  | 100,00 | 80,00 | 294,90 | 294,90 |
| Procurarea materialelor de construcție |  | 10,00 |  | 330,00 | 40,00 | 380,00 | 380,00 |
| Procurarea accesoriilor de pat, îmbrăcămintei,încălțămintei |  | 15,00 |  | 20,00 |  | 35,00 | 35,00 |
| Procurarea altor materiale |  | 1.577,70 | 2.749,00 | 160,00 | 469,50 | 4.956,20 | 4.956,20 |

\* În cazul CSTSP sun incluse în cheltuieli (altele decât total) cheltuielile aferente activității agricole a cărui ciclu de producție nu coincide cu anul bugetar (6800 mii lei)

\*\* Cu excluderea la total cheltuieli a celor aferente activității agricole CSTSP a cărui ciclu de producție nu coincide cu anul bugetar (6800 mii lei)